laion/Wikipedia-Exotic huggingface dataset:
הנרי נלסון אוניל

הנרי נלסון אוניל (באנגלית: Henry Nelson O'Neil;‏ 1817 – 1880) היה צייר ז'אנר היסטורי וסופר ויקטוריאני. הנרי נלסון אוניל נולד בסנט פטרסבורג ב-7 בינואר 1817. הוא הגיע עם הוריו לאנגליה בגיל שש, שנת 1823. הוא נכנס לאקדמיה לאמנות בסקוטלנד בשנת 1836, ואחרי שנתיים כבר הציג את היצירה הראשונה שלו בתערוכה. חברו הטוב היה הצייר אלפרד אלמור, שאיתו נסע כמה שנים מאוחר יותר לאיטליה. שניהם הפכו לחברים בקבוצת הציירים "הקליקה". ביולי 1865 ליווה אוניל את האוניה "גרייט איסטרן" במסעה להנחת כבל הטלגרף האטלנטי, בתקווה למצוא על סיפונה נושאים שמתאימים לציור. תקלה בהנחת הכבל מנעה את יכולתו לצייר. במהלך ההפלגה ערך ואייר חמישה גיליונות של "עלון הספינה", ובשובו לאנגליה פרסם דיווח על המשלחת במגזין אדינבורו של בלקווד. בשנת 1866 הוא ליווה שוב את משלחת הנחת הכבלים, והפיק חמישה פרסומים נוספים שהודפסו. בהמשך כתב תיאור הומוריסטי של המסע למגזין London Society. אוניל נפטר בקנזינגטון, לונדון ב-13 במרץ 1880, ונקבר בבית הקברות קנסל גרין, לונדון. ציוריו הידועים ביותר עסקו במרד ההודי הגדול. הציור "מזרחה", מאוגוסט 1857, מתאר את הכוחות הבריטיים היוצאים להודו לדכא את המרד. בציור השני, "השיבה הביתה" (1859), נראים הכוחות השבים לאנגליה. ציורים פופולריים שלו תיארו את מותם של המלחין מוצרט והצייר רפאל. הם מתוארים ברגעיהם האחרונים מוקפים עם אמנותם: מוצרט, הגוסס מאזין לזמרים שמבצעים חלק מהרקוויאם שלו. ואילו ברגעים האחרונים של רפאל, הצייר מהרהר בדמותו הבלתי נראית של ישו. אוניל היה חבר "הקליקה", קבוצת אמנים בשנות הארבעים של המאה ה-19, שבדומה לאחווה הפרה-רפאלית המאוחרת יותר, נפגשו באופן קבוע כדי לדון בביקורת הדדית על יצירות חבריה. שאר חברי הקליקה היו אוגוסטוס ביצה, אלפרד אלמור, ריצ'רד דאד, ויליאם פאוול פרית', ג'ון פיליפ, אדוארד מתיו וורד. מרבית חברי הקליקה התנגדו לאחווה הפרה-רפאלית, אך אוניל היה הכי עוקצני בגינויו את התנועה הזאת, ותקף אותם בציורים ובכתבים כאחד. אלה כללו את הפנטזיה העתידנית שלו "בעוד אלפיים שנה"(1867), אשר מציגה את בריטניה בשנת 3867 כשממה קפואה שנחפרה על ידי ארכאולוג מניו זילנד. הארכאולוג חושף עדויות לשקיעת התרבות הבריטית במאה התשע-עשרה, ומאפשר לאוניל לבטא את השקפותיו הפוליטיות וניבא את ההשלכות הקשות של חוק הרפורמה 1867 – חוק שנתן זכות בחירה לכל הגברים באנגליה, כולל מעמד הביניים והפועלים, בניגוד למה שהיה קודם לכן – שרק בעלי נכסים ואצולה יכלו לבחור. לפני ווטרלו מזרחה מותו של מוצרט משפטה של קתרינה מארגון השיבה הביתה מהודו מדיה וקבצים בנושא הנרי נלסון אוניל בוויקישיתוף History of the Atlantic Cable & Submarine Telegraphy – Henry O'Neil, atlantic-cable.com John Henry Newman, The Letters and Diaries of John Henry Newman, Vol. 9: Littlemore and the Parting of Friends: May 1842–October 1843, Oxford University Press, 2006-02-23, עמ' 734–740, ISBN 978-0-19-925458-3 Edward Walford, Representative Men in Literature, Science and Art, Bennett, 1868. (באנגלית) satirical dialogues : henry o'neil : Free Download, Borrow, and Streaming, Internet Archive (באנגלית)
ג'רמי סמפטר

ג'רמי רוברט מיירון סמפטר (באנגלית: Jeremy Robert Myron Sumpter; נולד ב-5 בפברואר 1989) הוא שחקן קולנוע וטלוויזיה אמריקאי. התפרסם עקב גילומו של פיטר פן בסרט "פיטר פן" משנת 2003, את ג'ייקוב הודג'ס בסרט "בתוך הסופה" משנת 2014 ובשל תפקידו כג'יי.די מק'קוי בסדרת הדרמה "אורות ליל שישי" של רשת NBC. סמפטר הוא יליד פברואר 1989 והוא נולד בעיר כרמל שבקליפורניה לסנדי וגארי סמפטר. יש לו אחות תאומה - ג'סיקה ועוד שני אחים. המשפחה עברה לגור בעיר הולדתה של אמו, מאונט סטרלינג שבקנטאקי כשהיה בן עשרה חודשים. בגיל 11 התקבל למסלול הדוגמנות "International Modeling and Talent Association" והחל לדגמן בקנטאקי ואף זכה בפרס "דוגמן השנה הצעיר". בהמשך עבר ללוס אנג'לס עם משפחתו כדי להופיע בקרבתה. בדצמבר 2015 הודיעו סמפטר ולורן פאצ'קו על אירוסיהם, אך האירוסין בוטלו באוקטובר 2016. ב-1 באוקטובר 2022, התחתן בשנית עם אליזבת טרדוואי, בכנסייה בקולומביה, טנסי. ב-25 בדצמבר, הודיע סמפטר שהם מצפים לתינוקת. סרטו הראשון היה סרט האימה סדוק של ביל פקסטון (אשר גם מופיע בתפקיד הראשי) משנת 2001, בו גילם את אדם הצעיר. על התפקיד קיבל מועמדות של פרס סאטורן לביצוע הטוב ביותר של שחקן צעיר". הוא השתתף באותה שנה גם בסדרה "Raising Dad" ובסרט "Murphy's Dozen". בשנה לאחריה שיחק בסרט "Local Boys" בתור סקיטר דודסון וב-"Just a Dream" לצד דני גלובר. על תפקידו זכה ב"פרס האמן הצעיר לשחקן הראשי הטוב ביותר בסרט באורך מלא". ביולי 2002 נבחר לשחק בתפקיד הראשי את פיטר פן בעיבוד מחודש שיצא ב-2003. הוא אמר שלצורך הסרט התאמן על פעלולים, הנפת חרבות, אימוני התעמלות והרמת משקולות, כאשר הוא עבד מעל 5 שעות ביום. כמו כן עבד בצמוד ונקשר לשחקנית רייצ'ל הארד ווד (אנ'), אשר גילמה לצידו בתפקיד ראשי את וונדי. על תפקידו בסרט זה זכה ב"פרס סאטורן" וכן את "פרס האמן הצעיר". בשנת 2006 הופיע בסרט "Cyber Seduction: His Secret Life", בתור ג'סטין פטרסן. על תפקידו בסרט הועמד לפרס האמן הצעיר, אך לא זכה. שנה לאחר מכן שיחק בסרט הפשע פשע באמריקה בתור קוי הובארד. ב-2010 שיחק בסרט "Death and Cremation" בתור העבריין ג'רוד לירי, הנכנס לעסקים עם סטן (בראד דוריף), מפעיל קרמטוריום נכלולי. שנה לאחר מכן שיחק בסרט גולשת בנשמה בכיכובן של אנה-סופיה רוב והלן האנט. בשנת 2014 שיחק בסרט האימה "Animal" לצד אליזבת גיליס. באותה שנה שיחק בסרט "בתוך הסופה" של סטיבן קוואלה בתפקיד ג'ייקוב הודג'ס. בשנת 2016 שיחק בסרט "בית ספר במצור" בתור קייל הרטמן. נוסף להופעות בקולנוע שיחק במספר סדרות טלוויזיה, ביניהם: ER‏, CSI: מיאמי, רפואה שלמה, "Clubhouse", אורות ליל שישי - בה שיחק את ג. ד. מקוי ובסדרה "Stitchers". מדיה וקבצים בנושא ג'רמי סמפטר בוויקישיתוף אתר האינטרנט הרשמי של ג'רמי סמפטר (באנגלית) ג'רמי סמפטר, ברשת החברתית אקס (טוויטר) ג'רמי סמפטר, ברשת החברתית אינסטגרם ג'רמי סמפטר, במסד הנתונים הקולנועיים IMDb (באנגלית) ג'רמי סמפטר, באתר AllMovie (באנגלית) ג'רמי סמפטר, באתר Box Office Mojo (באנגלית) ג'רמי סמפטר, במסד הנתונים הקולנועיים KinoPoisk (ברוסית)
מלון אסטוריה

אסטוריה הוא מלון חמישה כוכבים בסנקט פטרבורג, הממוקם במרכז העיר בכיכר איסק הקדוש ליד קתדרלת איסק הקדוש. ממוקם בבניין היסטורי - אנדרטה ארכיטקטונית בעלת חשיבות פדרלית. מלונות בערים שונות בעולם נושאים גם את השם "אסטוריה": וינה, בודפשט, אופה וכו'. מדיה וקבצים בנושא מלון אסטוריה בוויקישיתוף אתר האינטרנט הרשמי של מלון אסטוריה מלון אסטוריה, ברשת החברתית פייסבוק מלון אסטוריה, ברשת החברתית אינסטגרם
גיימרה

גיימרה (בהונגרית: Gyömöre) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בגיימרה מספר התושבים נמצא בירידה. כך, בשנת 1990 חיו בכפר 1,440 תושבים, ובשנת 2019 רק 1,246 תושבים. בגיימרה חיה קהילה יהודית שהוקמה בשנת 1825 ובמקורות יהודיים נקרא הכפר "יעמערינג". רוב היהודים עסקו במסחר וייצור משקאות חריפים מיבולי הכרמים שבסביבה. במקום היו חברה קדישא ובית כנסת שנבנה בשנת 1840. כמו כן, פעלו במקום בית ספר ותלמוד תורה. בכפר קיים עד היום בית קברות יהודי. בשנת 1938 הורע מצבם של יהודי גיימרה, אחוזה שהייתה בבעלות יהודים הולאמה, ויהודים לא הורשו לעסוק במסחר, בשנת 1942 גויסו עשרים וחמישה גברים יהודים לעבודות כפייה רובם מצאו את מותם בשדות המוקשים בחזית אוקראינה לשם נשלחו לסייע לצבא ההונגרי שלחם לצד הגרמנים. עם כניסת הצבא הגרמני להונגריה במרץ 1944, הוטל עוצר בית על יהודי גיימרה ובתחילת מאי הם הועברו לגטו שהוקם במושונמגיארובאר הסמוכה, ומשם לגטו גיור (עיר) בירת המחוז. ב-15 ביוני נשלחו למחנה ההשמדה אושוויץ. אחרי מלחמת העולם השנייה חזרו לכפר 13 יהודים, חיי הקהילה לא התחדשו ובשנת 1962 נותרו במקום רק חמישה יהודים. בית המשפט ההונגרי העמיד לדין את מזכיר הכפר בימי המלחמה, קאלמאן גדה (GEDE), וגזר עליו עשר שנות מאסר ושלילת זכויותיו האזרחיות בגין פשעיו נגד היהודים. מדיה וקבצים בנושא גיימרה בוויקישיתוף אתר האינטרנט הרשמי של גיימרה (בהונגרית) (בהונגרית) "גיימרה", באתר JewishGen (באנגלית) קהילת גיימרה, באתר "אנו – מוזיאון העם היהודי" גיימרה, ברשת החברתית פייסבוק נתוני הכפר באתר הלמ"ס ההונגרי קברי צדיקים ביעמערינג דף הקהילה של גיימרה מתוך מפקד קהילות הונגריה מפקדי האוכלוסין של יהודי הונגריה, 1993
מלון גרנד אירופה

מלון גרנד אירופה הוא מלון חמישה כוכבים במרכז סנקט פטרבורג. אחד המלונות הגדולים באירופה של המאה ה-19, מלון גרנד אירופה פתח את שעריו לקהל ב-28 בינואר 1875, והחליף פונדק קדום שנמצא באותו אתר. פנים השיש וההזהבה, המדרגות הגורפות והריהוט האלגנטי משכו אליו המוני מבקרים אמידים, ביניהם פיוטר איליץ' צ'ייקובסקי, אלטון ג'ון, ביל קלינטון, איוון טורגנייב, קלוד דביסי, הרברט ג'ורג' ולס, איגור סטרווינסקי, גוסטב החמישי, מלך שוודיה וז'אק שיראק, ואחרים. בתקופת ברית המועצות המלון המשיך לתפקד ומספר פעמים עבר שיפוצים נרחבים. לאחר התפרקות ברית המועצות הוא עבר לידיים פרטיות והיה בבעלות חברה שווית-רוסית. בהמשך הוא עבר לבעלות רשת בין לאומית Belmont. בשנים 2005-2008 הוא עבר שיפוצים נרחבים וכיום כולל 265 חדרים. במלון פועלות מספר מסעדות. מספר שנים השף של אחד המסעדות היה איליה לזרסון, שף ידוע ברוסיה. בשנת 2009 הוא זכה בתואר "המלון המפואר של אירופה". מדיה וקבצים בנושא מלון גרנד אירופה בוויקישיתוף אתר האינטרנט הרשמי של מלון גרנד אירופה מלון גרנד אירופה, ברשת החברתית פייסבוק מלון גרנד אירופה, ברשת החברתית אינסטגרם https://web.archive.org/web/20111019175359/http://www.worldtravelawards.com/profile-799-grand-hotel-europe
מסוף החרש

מסוף החרש הוא מסוף אוטובוסים בפתח תקווה, הנמצא ברחוב "החרש", וקרוב לרחובות "יגיע כפיים" ו"האופן". במסוף יש חניון אוטובוסים ו־3 תחנות. 🔁- קו סיבובי ♿ – אוטובוס עירוני נגיש 🔄 – קו סיבובי (מעגלי) מדיה וקבצים בנושא מסוף החרש בוויקישיתוף
גיירסמרה

גיירסמרה (בהונגרית: Győrszemere) הוא כפר במחוז גיור-מושון-שופרון, שבצפון-מערב הונגריה. בגיירסמרה חיו יהודים בתקופות זמן שונות: מדיה וקבצים בנושא גיירסמרה בוויקישיתוף אתר האינטרנט הרשמי של גיירסמרה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
קישבבוט

קישבבוט (בהונגרית: Kisbabot) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בקישבבוט מספר התושבים נמצא בירידה. כך, בשנת 1990 חיו בכפר 264 תושבים, ובשנת 2019 רק 235 תושבים. בקישבבוט חיו יהודים בתקופות זמן שונות מדיה וקבצים בנושא קישבבוט בוויקישיתוף אתר האינטרנט הרשמי של קישבבוט (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מרגש (כפר)

מרגש (בהונגרית: Mérges) הוא כפר חקלאי זעיר במחוז גיור-מושון-שופרון, שבצפון-מערב הונגריה. במרגש חיו חמישה יהודים בשנת 1880 מדיה וקבצים בנושא מרגש בוויקישיתוף אתר האינטרנט הרשמי של מרגש (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ואג (הונגריה)

ואג (בהונגרית: Vág) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בואג מספר התושבים נמצא בירידה. כך, בשנת 1990 חיו בכפר 652 תושבים, ובשנת 2019 רק 452 תושבים. בואג חיו יהודים בתקופות זמן שונות: מדיה וקבצים בנושא ואג בוויקישיתוף אתר האינטרנט הרשמי של ואג נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
טרי מילס

טרי ריצ'רד מילס (באנגלית: Terry Richard Mills; נולד ב-21 בדצמבר 1967) הוא כדורסלן עבר אמריקאי, אשר שיחק בליגת ה-NBA בין השנים 1990–2001. ממוצעיו הכוללים לאורך 11 עונותיו בליגה הם 10.6 נקודות, 5.4 ריבאונדים ו-1.3 אסיסטים למשחק. אחיינו של כדורסלן העבר ג'ון לונג, ובן דודו של גרנט לונג. מילס נולד וגדל בעיר רומולוס (אנ') שבמישיגן, ובין השנים 1987–1990 למד באוניברסיטת מישיגן. בעונת 1988/1989 הוביל את קבוצת הכדורסל של מישיגן, לצדם של גלן רייס ולוי ואט, לזכייתה הראשונה אי פעם בטורניר אליפות המכללות, עם ממוצעים של 11.6 נקודות ו-5.9 ריבאונדים למשחק. במשחק הגמר, בו גברה קבוצתו על אוניברסיטת סיטון הול בתוצאה 80–79, קלע מילס 8 נקודות, אסף 6 ריבאונדים וחסם 3 פעמים. בעונה העוקבת, לאחר עזיבתו של רייס ל-NBA, הצטיין מילס עם ממוצעים של 18.1 נקודות ו-8.0 ריבאונדים למשחק, אולם מישיגן הודחה כבר בסיבוב השני של טורניר המכללות. בדראפט ה-NBA‏ 1990 נבחר מילס על ידי מילווקי באקס בבחירה ה-16, ומיד הועבר בטרייד לדנוור נאגטס תמורת דני שייס. במהלך עונת הרוקי שלו הועבר לניו ג'רזי נטס כחלק מטרייד משולש, במסגרתו נשלח לנטס גם דראז'ן פטרוביץ' (מפורטלנד טרייל בלייזרס), בעוד וולטר דייוויס (מדנוור) הועבר לפורטלנד, וגרג אנדרסון (מניו ג'רזי) נשלח לדנוור. עד לסיום עונת 1991/1992 קלע מילס 7.7 נקודות בממוצע למשחק עבור הנטס. באוקטובר 1992 חתם על חוזה בדטרויט פיסטונס. ב-3 עונותיו הראשונות בדטרויט היה אחד השחקנים המובילים של הקבוצה, לצדם של אייזיאה תומאס, ג'ו דיומרס וגרנט היל, ורשם ממוצעים של 15.9 נקודות ו-7.3 ריבאונדים למשחק. ב-1 במרץ 1993 קלע שיא קריירה של 41 נקודות בניצחון הפיסטונס מול בוסטון סלטיקס. בעונת 1996/1997 שיתף פעולה בפיסטונס עם בן דודו גרנט לונג. באוגוסט 1997, לאחר 5 עונות בדטרויט, חתם על חוזה במיאמי היט. בעונתו הראשונה בקבוצה קלע 4.2 נקודות למשחק כשחקן ספסל, ובעונה העוקבת שותף במשחק אחד בלבד בשל פציעה בברכו. לקראת עונת 1999/2000 חזר לשחק בדטרויט פיסטונס. באותה עונה שימש כשחקן חמישייה קבוע, אולם תרם 6.7 נקודות למשחק בלבד. בקיץ 2000 הועבר עם כריסטיאן לייטנר בטרייד לדאלאס מאבריקס, תמורת סדריק סבאלוס, ג'ון וולאס ואריק מרדוק. בטרם שיחק בדאלאס שוחרר מהקבוצה, וחתם על חוזה באינדיאנה פייסרס. בסיום עונתו היחידה באינדיאנה פרש מילס ממשחק, בגיל 33. ב-7 מתוך 11 עונותיו בליגה השתתף בפלייאוף ה-NBA, אך בכל המקרים הודחה קבוצתו כבר בסיבוב הראשון. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA הסטטיסטיקות של מילס בליגת ה-NBA, באתר basketball-reference.com הסטטיסטיקות של מילס בליגת המכללות, באתר sports-reference.com סטטיסטיקות משחק הגמר בין מישיגן לסיטון הול, באתר sports-reference.com רשימת הנבחרים בדראפט 1990, באתר basketball-reference.com מילס נשלח בטרייד לדנוור, באתר deseret.com,‏ 1 באוגוסט 1990 מילס ופטרוביץ' נשלחים בטרייד לניו ג'רזי, באתר לוס אנג'לס טיימס, 24 בינואר 1990 מילס סיכם על חוזה בדטרויט, באתר הניו יורק טיימס, 12 בספטמבר 1992 סטטיסטיקות המשחק בין דטרויט לבוסטון, באתר basketball-reference.com מילס חותם על חוזה במיאמי, באתר הניו יורק טיימס, 21 באוגוסט 1997 מילס חוזר לשחק בפיסטונס, באתר CBS,‏ 20 בספטמבר 1999
מאן NG272

מאן NG272 (בגרמנית : MAN NG272) הוא אוטובוס מפרקי (אוטובוס ארוך) מתוצרת חטיבת המשאיות והאוטובוסים MAN Truck & Bus (אנ') (שם רשמי : MAN Nutzfahrzeuge AG) בבעלות מאן אשר יוצר בין השנים 1990–1992 ב-גרמניה דגם "מאן NG272" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו מנוע דיזל אחורי מתוצרת "MAN" מספר מושבים : 51 מושבים + נהג, 103 נוסעים בעמידה, בסך הכל 154 נוסעים אוטובוס 3 צירי (רב צירי) ("Multi-axle bus" (אנ')) אוטובוס חד-סיפוני 4 - 3 דלתות כניסה רצפה נמוכה מאן SG מדיה וקבצים בנושא מאן NG272 בוויקישיתוף מאן NG272, סרטון באתר יוטיוב מאן NG272, סרטון באתר יוטיוב מאן NG272, סרטון באתר יוטיוב חטיבת המשאיות והאוטובוסים מאן ://web.archive.org/web/20111130043849 דגם "מאן NG272" - תמונה flickr.com/photos/pieye/23542672534 דגם "מאן NG272" dbpedia.org/page/MAN_NG272
סן פבלו בורגוס

סן פבלו בורגוס היא קבוצת כדורסל ספרדית מהעיר בורגוס, שבקסטיליה ולאון. המועדון מארח את משחקיו בקוליסאום בורגוס, ומשתתף כיום בליגה הספרדית השנייה. המועדון שהוקם בשנת 1994 בשם "מועדון הכדורסל מיראפלורס" שיחק בשנותיו הראשונות בליגה המחוזית של בורגוס, והפך למקצועני באוגוסט 2015. בסיום עונת 2016/2017 בליגה השנייה, העפיל המועדון לליגת העל הספרדית, לאחר שהקבוצה ניצחה בפלייאוף העלייה. עונת 2017/2018 הייתה הראשונה של המועדון בליגת העל הספרדית בכדורסל. הקבוצה השיגה את הניצחון הראשון בליגה הבכירה ב-11 בנובמבר 2017, לאחר שבעה הפסדים ברציפות, כשניצחה את מורסיה בבית, בתוצאה 86–89, וסיימה את עונת הבכורה שלה במקום ה-14 עם 13 ניצחונות מתוך 34 משחקים. בעונתה השנייה בליגה הבכירה, 2018/2019, הקבוצה סיימה את העונה במקום ה-11 עם מאזן של 15 ניצחונות ו-19 הפסדים. בעקבות כך הקבוצה הופיעה לראשונה במסגרת אירופית, כששיחקה במוקדמות ליגת האלופות לקראת עונת 2019/2020 והעפילה לשלב הבתים לאחר שגברה על קייב באסקט. בעונת 2019/2020 הקבוצה הגיעה עד לחצי גמר הפלייאוף בליגת העל הספרדית, ובמסגרת ליגת האלופות העפילה לרבע הגמר עד פרוץ מגפת הקורונה. בפיינל 8 שהתקיים באתונה באוקטובר 2020 העפילה הקבוצה לגמר ליגת האלופות שם ניצחה את קבוצת א.א.ק. אתונה בתוצאה 74-85 וזכתה בתואר הראשון בתולדותיה. בעונת 2020/2021 זכתה הקבוצה בפעם השנייה ברציפות בליגת האלופות, כשהיא מדיחה את הפועל חולון בשלב רבע הגמר. בעונת 2021/22 הקבוצה הודחה בשלב הפליי-אין של ליגת האלופות וירדה לליגה הספרדית השנייה. ליגת האלופות: אליפות (2): 2020, 2021 מדיה וקבצים בנושא סן פבלו בורגוס בוויקישיתוף אתר האינטרנט הרשמי של סן פבלו בורגוס סן פבלו בורגוס, ברשת החברתית פייסבוק סן פבלו בורגוס, ברשת החברתית אקס (טוויטר) סן פבלו בורגוס, ברשת החברתית אינסטגרם ערך זה הוא קצרמר בנושא כדורסל ובנושא ספרד. אתם מוזמנים לתרום לוויקיפדיה ולהרחיב אותו.
ישיבת נתיב אריה

ישיבת נתיב אריה היא ישיבה גבוהה ציונית דתית המיועדת לתלמידים מארצות הברית, הישיבה נמצאת ברחבת הכותל המערבי בעיר העתיקה בירושלים. הישיבה הוקמה בשנת 2003 על ידי ראש הישיבה הרב אהרון בינה. בשנת 2002 התנהל דיון בישיבת הכותל על ההיקף הראוי של התוכנית לבני חו"ל בראשות הרב אהרן בינה, שעד אז היוותה חלק מרכזי בישיבה מבחינת כמות התלמידים. בסופו של דבר הוחלט יחד עם הנהלת מרכז ישיבות בני עקיבא כי הרב בינה יעזוב עם חלק מאברכיה הוותיקים של הישיבה ועם ראש הכולל הרב יעקב כ"ץ, ויקים במתחם ישיבת האידרא הסמוך ישיבה לבני חו"ל בשם "נתיב אריה", ע"ש אביו, הרב אריה בינה. הישיבה נפתחה בספטמבר 2003 לאחר הפיצול עם למעלה מ-200 תלמידים. תוכנית הלימודים בישיבה מורכבת מלימודי גמרא, תנ"ך, הלכה, מחשבת ישראל, ציונות וחסידות. הרב אהרון בינה הרב אביגדר נבנצל הרב יעקב כ"ץ – משמש גם כראש הכולל של הישיבה הרב חזקיה נבנצל – רב העיר העתיקה בירושלים Yeshivat Netiv Aryeh at the Kotel: In honor of Yitzchak Leib and Ruth Rennert: The overseas program. Yeshivat Netiv Aryeh. 2006. מדיה וקבצים בנושא ישיבת נתיב אריה בוויקישיתוף אתר האינטרנט הרשמי של ישיבת נתיב אריה (באנגלית) אודות, באתר ישיבת נתיב אריה
דמיטרי שצ'רבצ'וב

דמיטרי גריגורייביץ' שצ'רבצ'וב (ברוסית: Дми́трий Григо́рьевич Щербачёв; 18 בפברואר 1857 – 18 בינואר 1932) היה גנרל בצבא האימפריה הרוסית אשר פיקד על כוחות במלחמת העולם הראשונה ובמלחמת האזרחים הרוסית. שצ'רבצ'וב נולד ב-18 בפברואר 1857 בעיר רוזה שבנפת מוסקבה. הוא היה נצר למשפחת אצולה אשר מוצאה בהורדת הזהב. אביו גרגורי, היה גנרל-מיור בצבא האימפריה הרוסית. בשנת 1873 הוא סיים את לימודיו בגימנסיה הצבאית אורל, ולאחר מכן למד בבית הספר לתותחנים מיכאילובסקי אותו סיים בשנת 1876. ב-1877 הוא הועבר לרגימנט הארטילריה הרכובה של המשמר הקיסרי. ב-1878 הוא הועלה לדרגת פודפורצ'יק, וב-1881 לדרגת פורוצ'יק. בשנת 1884 הוא סיים את לימודיו באקדמיית המטה הכללי ניקולייב. לאחר מכן הועבר למחוז הצבאי פטרבורג. ב-1907 הוא הפך לראש האקדמיה הצבאית ניקולייב, ומילא תפקיד חשוב בהכנסת רפורמות לאקדמיה. ב-1912 הוא מונה למפקד הקורפוס ה-9. ערך מורחב – מלחמת העולם הראשונה עם פרוץ מלחמת העולם הראשונה באוגוסט 1914 נכלל הקורפוס של שצ'רבצ'וב בארמייה ה-11 של אנדריי סליבנוב ולחם עמה בקרב גליציה. ב-5 באפריל 1915 התפטר סליבנוב בגלל בריאות לקויה ושצ'רבצ'וב מונה למפקד הארמייה במקומו. הוא המשיך להילחם בקרבות כנגד האוסטרו-הונגרים, ובאוקטובר 1915 הועלה לדרגת גנרל חיל הרגלים ומונה למפקד הארמייה השביעית. תחת פיקודו לחמה הארמייה בהצטיינות במהלך מתקפת ברוסילוב. ב-1 באפריל 1917 הוא מונה למפקד החזית הרומנית אשר כללה יחידות רוסיות ורומניות ולחמה כנגד הגרמנים על אדמת רומניה. לאחר מהפכת אוקטובר החלה החזית של שצ'רבצ'וב להתפורר. הוא צעד עם אנשיו ליאשי ויצר קשר עם מיכאיל אלכסייב שהחל בהקמת הצבא הלבן. הוא הצליח לשלוח חלק מאנשיו לרוסטוב על הדון שם חברו לאנשיו של אלכסייב. בדצמבר 1917 פלש הצבא הרומני לבסרביה במטרה לכבוש אותה מידי הצבא האדום. שצ'רבצ'וב אישר את המהלך, אולם הרומנים הובסו בינואר 1918 ונאלצו להגיע להסדר מול הסובייטים אשר במסגרתו התחייבו לפנות את בסרביה. במקביל החליטה ממשלת רומניה להיכנע בפני מעצמות המרכז, והללו הכירו בתביעתה של רומניה על בסרביה. באפריל של אותה שנה ויתר שצ'רבצ'וב רשמית על הפיקוד על החזית הרומנית, ופרש לאחוזה שהוענקה לו בידי פרדיננד הראשון, מלך רומניה. ב-1919 הוא עזב את אחוזתו, ודרך סרביה ואיטליה הגיע לצרפת שם מינה את עצמו לשגריר הצבא הלבן. האדמירל אלכסנדר קולצ'ק אישר בדיעבד את תפקידו, ושצ'רבצ'וב דאג להעברת אספקה מצרפת לצבא הלבן, כמו גם למעבר מתנדבים רוסיים. במאי 1920 הוא עזב את הצבא הלבן בעקבות מחלוקת עם פיוטר וראנגל, ומאז חי בניס מפנסיה שהוענקה לו בידי מלך רומניה. הוא היה מלוכן מובהק בדעותיו, ותמך בתביעתו של קיריל ולדימירוביץ', הנסיך הגדול של רוסיה לכתר רוסיה. הוא נפטר ב-18 בינואר 1932, ובהלווייתו נכחו בין היתר קונסטנטין פרזאן וניקולאי יודניץ'. מדיה וקבצים בנושא דמיטרי שצ'רבצ'וב בוויקישיתוף דמיטרי שצ'רבצ'וב (באנגלית) דמיטרי שצ'רבצ'וב, באתר "Find a Grave" (באנגלית)
קרל כריסטיאן פיליפ טאוכניץ

קַרְל כְּרִיסְטִיאַן פִילִיפּ טַאוּכְנִיץ (בגרמנית: Carl Christian Philipp Tauchnitz‏; 4 במרץ 1798 – 16 באפריל 1884) היה מוציא לאור, תאולוג ונדבן גרמני. טאוכניץ היה בנם של המדפיס והמו"ל קרל כריסטוף טראוגוט טאוכניץ (1761–1836) ושל פרידריקה זופי לבית דיר (1770–1843), שהגיעה גם היא ממשפחת מדפיסים. הוא למד בתיכון הפרציסקני בצרבסט (Francisceum Zerbst). לאחר מכן למד - בניגוד לבקשת אביו - תאולוגיה פרוטסטנטית באוניברסיטאות טיבינגן ובזל. טאוכניץ התגורר בלונדון ובבזל במשך זמן רב כדי להתמסר לעבודת מיסיון. נוסף על עבודתו המיסיונרית באנגליה ובשווייץ, הוא עבד והטיף למען כנסיות חופשיות בגרמניה, במיוחד עבור מנוניטים בפפאלץ (אנ'), בבאדן ובהסן. לאחר מות אביו ויתר על הקריירה התאולוגית שלו על מנת למלא את מקומו של האב כמו"ל, מדפיס ויצרן גופנים. הוציא לאור בהוצאת קרל טאוכניץ מילונים בשפות שונות וכתבי כנסיות חופשיות. בשנים 1844–1865 מכר את החברה בהדרגה. טאוכניץ היה חבר בלשכת בונים חופשיים בלייפציג. טאוכניץ הקים שבע קרנות מהכנסותיו כמו"ל וממכירת החברה של אביו, שהמשיכה להתקיים זמן רב לאחר מותו: 1870: הקרן לדיור עובדים (Arbeiterwohnungsstiftung) 1877: קרן המלגות לתלמידי סמינר לכמרים (Seminaristen-Stipendien-Stiftung) 1881: קרן סופיה (Sophienstiftung) 1882: קרן אנונימית לבית החולים העירוני (Anonyme Stiftung für das städtische Krankenhaus), קרן לבית החולים למצורעים (Siechenhausstiftung) וקרן הפילנתרופ (Stiftung eines Menschenfreundes) 1884: קרן הפילנתרופ לבית היתומים (Stiftung eines Menschenfreundes für das Waisenhaus) המוסד המשמעותי ביותר שהקים היה "קרן הפילנתרופ". טאוכניץ הוריש לקרן זו יותר מ-4 מיליון גולדמרק בצוואה שלו. את הקרן ניהלה העיר לייפציג והיה לה מעמד של אישיות משפטית החל משנת 1885. טאוכניץ רצה שבכסף ייעשה שימוש למטרות חבריות, וכתב כי אין לעשות בו שימוש למטרות כנסייתיות, למבני יוקרה או לתיאטראות. קברו של טאוכניץ בבית העלמין הצפוני של לייפציג נבנה בשנת 1892 בעיצובו של הוגו ליכט. בשנת 1885 נקרא רחוב ברובע המוזיקה (גר') של לייפציג על שם טאוכניץ (גר'). מדיה וקבצים בנושא קרל כריסטיאן פיליפ טאוכניץ בוויקישיתוף
מאן (2)NG272

מאן (2)NG272 (בגרמנית : MAN NG 272(2), קרוי גם : MAN NG272(2) (A11)) הוא אוטובוס מפרקי (אוטובוס ארוך מתוצרת חטיבת המשאיות והאוטובוסים MAN Truck & Bus (אנ') בבעלות מאן אשר יוצר בין השנים 1992–1990 ב-גרמניה. דגם "מאן (2)NG272" מוגדר כ"אוטובוס ארוך" ("אוטובוס מפרקי"). "אוטובוס מפרקי" הוא אוטובוס המחולק לשני מקטעים או יותר, המחוברים זה לזה באמצעות מפרק מסתובב. המפרק מקטין את רדיוס הפניות של האוטובוס הארוך ומאפשר לאוטובוס הארוך יכולת תמרון למרות אורכו מנוע דיזל אחורי מתוצרת "MAN" מספר מושבים: 56 - 50 מושבים + נהג, 112 - 103 נוסעים בעמידה 4 - 3 דלתות כניסה סידור הדלתות: 3 (2-2-2-0), או 4 (2-2-2-2) אוטובוס 3 צירי (רב צירי) ("Multi-axle bus" (אנ')) אוטובוס חד-סיפוני רצפה נמוכה: גובה הרצפה במעלה הקדמי - 34 ס"מ, גובה הרצפה במעלה האחורי - 54 ס"מ דגם "מאן (2)NG272" דגם "מאן (2)NG272" דגם "מאן (2)NG272" דגם "מאן (2)NG272" דגם "מאן (2)NG272" דגם "מאן (2)NG272" (צולם בברלין) דגם "מאן (2)NG272" דגם "מאן (2)NG272" - מבט למושבי הנוסעים מאן SG מאן NG272 מאן SL200 מדיה וקבצים בנושא מאןNG272 בוויקישיתוף מאןNG272, סרטון באתר יוטיוב "מאן (2)NG272" מנוע 260 כ"ס, שנת 1995 wrkmachines.com/vehicleinfo/man/ng-ng_272-1995-coach חטיבת המשאיות והאוטובוסים מאן ://web.archive.org/web/20111130043849 דגם "מאן (2)NG272" (פולנית) szczecin.pl/encyklopedia/ng272
הבחירות הכלליות בדנמרק 2019

הבחירות הכלליות בדנמרק 2019 נערכו ב-5 ביוני 2019 בה נבחרו 179 חברי הפולקטינג, מתוכם 175 נבחרו מדנמרק, שניים מאיי פארו ושניים מגרינלנד. הבחירות התקיימו כעשרה ימים לאחר הבחירות לפרלמנט האירופי. בבחירות הכלליות שנערכו בשנת 2015 הגוש הפוליטי המכונה "הגוש הכחול" שהורכב מארבע מפלגות (ממפלגת העם הדנית, מפלגת השמאל, מפלגת העם השמרנית והברית הליברלית) זכה לרוב והרכיב קואליציה צרה המונה 80 חברים, כשבאותה העת באופוזיציה ישבו חברי "הגוש האדום" ואחרים עם 79 חברים. בשנת 2016 הקים ראש הממשלה לארס לקה ראסמוסן ממשלה חדשה וצירף לקואליציה גם את ברית העם השמרנית. מתוך 179 חברי הפולקטינג נבחרים 175 חברים מתוך דנמרק עצמה, 2 נוספים מגיעים כנציגי איי פארו ועוד שניים כנציגי גרינלנד. 135 נציגים נבחרים בבחירות ישירות-יחסיות, 40 נציגים נוספים נבחרים בשיטה רשימתית עם אחוז חסימה העומד על 2% מכלל הקולות הכשרים. מדיה וקבצים בנושא הבחירות הכלליות בדנמרק 2019 בוויקישיתוף "Denmark's prime minister calls election for June 5". Reuters (באנגלית). 2019-05-07. נבדק ב-2020-08-04. "Danish PM names new coalition ministers, reducing risk of snap poll". Reuters (באנגלית). 2016-11-28. נבדק ב-2020-08-04. IPU PARLINE database: DENMARK (Folketinget), Electoral system, archive.ipu.org Sådan tælles stemmerne op - forstå det danske valgsystem på fem minutter, DR, ‏2015-06-18 (ב־)